Còcios po s’annada mala

Rit.
Arreina Santa
Vergini Maria
Mama de Gesusu
digna de adorai.

I.
Pensaidenci bosu
po sa cristianìa
gràzia de su celu
a sa terra mandai,
sa pobera genti
est trista e afliggìa
chenza tenni mancu
àcua de bufai.
De su mundu adessi
tantu afinitìa,
a su puntu seus
de nos disisperai.

      Arreina Santa...

II.
De nos disisperai
a custu puntu seus
andeus cristianus
a rosàrìu in manus
a pregai a Deus.
Candu ddu minesceus
sa gràzia ndi teneus
a sa terra bennìa.
Andeus cristianus
a rosàriu in manus
a pregai a cresìa.
Suberana Maria,
nos acanzit grazìa
po totu is fillus susu.
Andeus cristianus
a rosàriu in manus
a pregai a Gesusu.
Giustu po prim 'acusu
firmeus non prusu
a torrai a pecai.

      Arreina Santa...

III.
Giustu po prim 'acusu
E firmeus non prusu
torrai a su pecau.
Po is pecaus mius,
funtanas e arrius
totu si nd'at sicau.
Po curpa 'e su pecau
Deus est airau
cun sa cristianidadi.
Po is pecaus mius,
funtanas e arrius
totu sicau si nd'adi.
E ita lastimidadi
su ddu bir unu fradi
de sidi e fàmini mortu.
Po is pecaus mius,
funtanas e arrius
sicau si nd'at totu.
Su mund' est in avvolotu
de candu Adamu in s 'ortu
at dèpiu ammancai.

       Arreina Santa...

IV.
Su mundu est in avvolotu
de candu Adamu in s'ortu
at fatu sa mancànzia.
Po su nostru castigu,
sicau si nd'est su trigu
cun totu sa laorànzia.
Tengaus cunfìdànzia
s 'urtim 'est sa sperànzia
chi perdit pecadori.
Po su nostru castigu,
sicau si nd'est su trigu.
cun dònnia laori.
Sendi su trigu in frori
bennìu est s 'abrugiori
de Deus Suberanu.
Po su nostru castigu,
sicau si nd'est su trigu
chenz 'e summai in granu.
Su 'ntendi in Campidanu
a dònnia cristianu
ddu ponit a pensai.

       Arreina Santa...

V.
Su 'ntendi in Campidanu
a dònnia cristianu
ddi ponit pensamentu.
Deus est airau
po s'ira c 'at mandau
de istrasuras cun bentu.
Po no istai atentus
a is cumantamentus
e dotrina sigura.
Deus est airau
po s'ira c 'at mandau
de bentos e istrasura.
A dogna criatura
cust'ira meda paura
a sa cristianìa.
Deus est airau
po s ' ira c 'at mandau
de bentos e istracìa.
In d'una dì nodìa
oto 'e Pasca frorìa
po nos arregodai.

      Arreina Santa...

VI.
In d'una dì nodìa
oto 'e Pasca frorìa
chi nos arregodeus.
A su chi m 'anti nau
ca sa idda 'e Ballau
de Campidanu est peus.
Disisperaus seus
ca no arregolleus
nienti de incùngia.
A su chi m 'anti nau
ca sa idda 'e Ballau
est peus de Armùngia.
Non tengaus hregùngia
Ca faeus giaùngia
primu tocat a mei.
A su chi m'anti nau
ca sa idda 'e Ballau
est peus de Gerrei.
Su Suberanu Rei
bogau na-c 'at sa lei
de nos assugetai.

      Arreina Santa...

VII.
Su Suberanu Rei
bogau na-c'at sa lei
chi nos assugetàda.
Gesus ita manera
a sa partì 'e Muravera
cantu genti ispiantada.
Totu in cussa forada
in c'est sa nomenada
ca trigu nci at nienti.
Gesus ita manera
a sa parti 'e Muravera
cant'ispiantada genti.
Deus Onnipotenti
ddi preghit s'innocenti
gràzias acansanti.
Gesus ita manera
a sa parti 'e Muravera
gent' ispiantada tanti.
O Deus triunfanti
pensit de moi innanti
de no-si sullevai.

       Arreina Santa...

VIII.
O Deus triunfanti
penset de moi innanti
po dònnia individu.
De sa terra natòria
sa prus chi est campadòria
est sa bidda 'e Santuìdu.
Drommiu e mi-ndi scidu
turmentau 'e sentidu
ca seu in debbilesa.
De sa terra natòria
sa prus chi est campadòria
sa bidda santuidesa.
Genti biddeputzesa
funti prus in debbilesa
de totu is sarrabesus.
De sa terra natòria
sa prus chi est campadòria
funti is santuidesus.
Totu is terteniesus
tzèrriant avesus
a Deus po aggiudai.

      Arreina Santa...

IX.
Totu is terteniesus
tzèrriant avesus
a Deus po assistìri.
De s'Ollast'ap'intèndiu
ca est su prus ofèndiu
de su tantu patìri.
Non si podit sunfrìri
est pena su ddu biri
prenu de pensamentus.
De s'Ollasta ap'intèndiu
ca. est su prus ofèndiu
prenu de patimentus.
Ricu de fundamentus
ma funti pagu cuntentus
pòberus e principalis.
De s'Ollasta ap'intèndiu
ca lerzu est prus ofèndiu
e càrrigus de malis.
In is primus signalis
pèrdiu ant is cabbalis
de su binu 'e incungiai.

       Arreina Santa...

X.
In is primus signalis
pèrdiu ant is cabbalis
su meri at pòdiu crei.
De Loceri e Barì
genti dònnia dì
andend'a Lanusei.
Cussu costat a mei
a cuaddu e a pei
in donnìa prangendi.
De Loceri e Barì
genti dònnia dì
a Lanusei andendi.
Portant robba a bendi
po bregùngia narendi
"ch'est po ater'afari".
De Loceri e Barì
genti dogna dì
a s'insoro circundàriu.
Maria de s'orrosàriu
de custu tempus contràriu
pensit de si-nci bogai.

      Arreina Santa...

XI.
Maria de s'orrosàriu
de custu tempus contràriu
nci boghit su batiau.
De totu sa marina
Tortoelì mischina
su prus disfortunau.
Aundi soi passau
mali nd'anti contau
de dogna cumuna.
De totu sa marina
Tortoelì mischina
sa prus in disfortuna.
Lugit che-i sa luna
ca oe non ci-at manc 'una
bidda disfortunada.
Ch'est totu sa marina
Tortoelì mischina
sa prus ispiantada.
Totu s 'àcua isciutada
e-i sa genti pregada
Deus a ndi mandai.

       Arreina Santa...

XII.
S'àcua est isciutada
totu in generali
de dogna bidda
s 'intendit a nai.
Fìncias a Casteddu
prima capitali
cicant e non podint
àqua incontrai.
S'artìculu postu
dd'ant in su giornali
no iscìu cantu summa
bolint in dinai.
Mal ' est po su pòberu
e po su principali
ca nisciunu aturat
chenza ndi bufai.
De tenner in mente
custu est signali
ca parit su mundu
a cant'e acabbai.
Timu chi non fàciat
dillùviu universali
sa lei de Deus
po non bolli osservai.
Opereus beni
Non faciaus mali
Deus est pre-mesu
po nos aggiudai.
Nci pensint is santus
de su celestiali
totu is santas festas
torrint a rinnovai.
Chi nosu nci perdeus
siendas cun cabbali
Deus no-si lassit
penetenziai.

      Arreina Santa...

(Ilbono)